РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/495-13

16. децембар 2013. године

Б е о г р а д

З А П И С Н И К

62. СЕДНИЦЕ ОДБОРА ЗА ФИНАНСИЈЕ, РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА, ОДРЖАНЕ 13. ДЕЦЕМБРА 2013. ГОДИНЕ

 Седница Одбора је почела у 18,00 часова.

 Седницом је председавала Весна Ковач, председница Одбора.

 Седници су присуствовали чланови Одбора: Зоран Антић, Верољуб Арсић, Војислав Вујић, Жика Гојковић, Зоран Касаловић, Радмило Костић, Милорада Мијатовића, Золтан Пек, Драган Томић и Момо Чолаковић.

 Седници је присуствовала заменик одсутног члана Одбора Мирјана Марјановић (заменик Душице Николић).

 Седници нису присуствовали чланови Одбора: Божидар Ђелић, Бојан Ђурић, Радојко Обрадовић, Александар Сенић и Ђорђе Стојшић (нити њихови заменици).

На предлог председника, Одбор је једногласно утврдио следећи

Д н е в н и р е д

 1.Усклађивање амандмана Одбора на чланове 3. и 7. Предлогa закона о буџету Републике Србије за 2014. годину.

Прва тачка дневног реда **– Усклађивање амандмана Одбора на чланове 3. и 7. Предлогa закона о буџету Републике Србије за 2014. годину**

 Одбор је, у складу са чланом 165. ст. 1. и 2. Пословника Народне скупштине, поднео амандмане на чл. 3. и 7. Предлога закона о буџету Републике Србије за 2014. годину.

АМАНДМАН I

 У Предлогу закона, у члану 3, деo А. мења се и гласи:

**„А.** У 2014. години издаће се гаранције Републике Србије до износа од **85.909.260.000** динара (**USD 307.000.000** и **EUR** **487.000.000**), и то:

| **Ред.****број** |  | **Износ** **у динарима** | **Оригинална****валута** | **Износ у оригиналној валути** |
| --- | --- | --- | --- | --- |
|  **I.** | **Европској банци за обнову и развој (EBRD)** |  |  |  |
| 1. | „Stand-by” линија за Агенцију за осигурање депозита |  23.760.000.000 | EUR | 200.000.000 |
| 2. | ЈП „Емисиона техника и везе” – Прелазак са аналогног на дигитални сигнал |  4.276.800.000 | EUR |  36.000.000 |
|  | **Укупно:** | **28.036.800.000** | **EUR** | **236.000.000** |
|  **II.** | **Немачкој развојној банци (KfW)** |  |  |  |
| 1. | ЈП „Електропривреда Србије” – Измена система за транспорт пепела и шљаке, ТЕНТ А |  5.346.000.000 | EUR | 45.000.000 |
|  | **Укупно:** | **5.346.000.000** | **EUR** | **45.000.000** |
| **III.** | **Пословним банкама** |  |  |  |
| 1. | ЈП „Србијагас” – Одржавање текуће ликвидности | 18.276.000.000 | USD | 200.000.000 |
| 2. | ЈП „Електропривреда Србије” –Учешће за другу фазу пакета пројекатаТЕ-КО Костолац (Изградња новог енергетског блока на локацији Дрмно-Костолац Б Фаза II и проширењекапацитета рудника)  |  9.777.660.000 | USD | 107.000.000 |
| 3. | Железара Смедерево д.о.о. - Одржавање текуће ликвидности |  3.564.000.000 | EUR |  30.000.000 |
| 4. | Наменска индустрија - Подршка модернизацији, развоју технологије и извозу наменске индустрије  | 14.850.000.000 |  EUR | 125.000.000 |
|  | **Укупно:** |  **46.467.660.000** |  **USD** **EUR** | **307.000.000****155.000.000** |
| **IV.** | **Извозно-увозним банкама** |  |  |  |
| 1. | Чешка експортна банка |  |  |  |
| 1.1 | АД „Железнице Србије” - Инфраструктурни пројекти на прузи Ниш-Димитровград |  6.058.800.000 | EUR |  51.000.000 |
|  | **Укупно:** |  **6.058.800.000** | **EUR** |  **51.000.000** |
|  | **УКУПНО:** | **85.909.260.000** | **USD****EUR** | **307.000.000****487.000.000** |

̓**”**

О б р а з л о ж е њ е

 Овим амандманом врши се усклађивање усвојених амандмана, које су поднели Влада и Одбор за финансије, републички буџети контролу трошења јавних средстава, на члан 3. део А Предлога закона, међусобно, и са текстом Предлога закона.

АМАНДМАН II

У Предлогу закона, у члану 7, Раздео 20 - Министарство привреде, функција 410 - Општи економски и комерцијални послови и послови по питању рада, економска класификација 621 - Набавка домаће финансијске имовине, у колони 8, број се мења тако да гласи: „33.400.000.000”, и опис апропријације се мења, тако да гласи: „Средства ове апропријације намењена су за откуп потраживања по основу радног односа у предузећима у поступку приватизације у износу од 17.400.000.000 динара и за учешће у капиталу финансијских институција које се баве кредитним пословима издавања гаранција и учешће у капиталу привредних субјеката у износу од 16.000.000.000 динара. Распоред и коришћење средстава ове апропријације вршиће се по посебном акту Владе”.

О б р а з л о ж е њ е

 Овим амандманом врши се усклађивање усвојених амандмана, које су поднели Влада и Одбор за финансије, републички буџети контролу трошења јавних средстава, на члан 7, Раздео 20, економска класификација 621- Набавка домаће финансијске имовине у Предлогу закона, међусобно, и са текстом Предлога закона.

 За известиоца Одбора, на седници Народне скупштине, одређена је Весна Ковач, председник Одбора.

 На седници Одбора вођен је тонски запис.

 Седница је закључена у 18,05 часова.

СЕКРЕТАРА ОДБОРА ПРЕДСЕДНИК ОДБОРА

 Милена Сандић Весна Ковач